Calvados
Store norske leksikon,Geografi,Verdens geografi,Europa,Frankrikes geografi
Calvados er et departement i nordvestlige Frankrike, i regionen Normandie, ved Den engelske kanal, mellom Cotentinhalvøya og utløpet til Seine. Departementet har et areal på 5548 kvadratkilometer og har 694 002 innbyggere (2017). Hovedstad er Caen.
Over halvparten av arealet er nyttet til eng og beiter, og produksjonen av melk, smør og ost er betydelig. Ellers dyrking av korn, sukkerbeter og frukt. Det lages mye eplevin (sider) og eplebrennevin (calvados). Jernmalmbryting og metallindustri. Turismen er en viktig næringsvei, og Deauville og Trouville-sur-Mer er blant de mest fasjonable badesteder i Frankrike. Les mer i Store norske leksikon Frankrike Frankrikes geografi Regioner og departementer i Frankrike